Wasu ‘Yan bindiga sun yi ta’adi a cikin Jihar Kano a makon nan
‘Yan bindiga 2 sun sace wani Bature da ake aiki a Garin Kano
7 months ago 18 views by Muhammad Malumfashi
Labari ya zo mana cewa an samu wasu ‘yan bindiga da su ka sace wani Bawan Allah kwanan nan a jihar Kano. Wannan abin takaici ya faru ne a daidai kan titin Dangi da ke cikin Birnin Kano a jiya.
Kamar yadda Jaridar Premium Times ta rahoto, wasu mutane 4 ne da ba a san daga ina su ka fito ba, su ka sace wani kwararren bakanike (watau Injiniya) da ke aiki a Kano. An sace wannan Injiniya ne a jiya da safe.
Wani mutumi da ya bada shaidar abin da ya faru, ya tabbatarwa ‘yan jarida cewa an harbe Direban motar da wannan kwararren bakanike yake ciki kafin a yi gaba da shi da kimanin karfe 7:40 na safiyar jiya Ranar Talata.
Mai Girma Gwamnan Jihar Kano Dr. Abdullahi Umar Ganduje
KU KARANTA:Yaron Sule Lamido ya gaza kawo kujerar Sanata a Jigawa
‘Yan Sanda sun dai fitar da jawabi inda su kace babu shakka wannan abu ya faru, kuma tuni aka soma bincike domin gano bakin zaren. Abdullahi Haruna, wanda ke magana a madadin ‘yan sandan Kano ya fadi wannan.
Kuma har yanzu babu wanda ya san ko su wanene mutanen da su ka sace wannan Ma’aikaci da ke kula da kwangilar titi da ake yi a daidai shatale-talen Dangi da ke cikin gari. Mutane 2 ne su ka rufe fuskar su, su kayi wannan aiki.
Jihar Kano Latest NewsSarkin Kano Muhammad Sanusi Ii Latest NewsLabarin Sojojin NajeriyaCikakken Bincike
Jerin sunayen sabbin yan majalisan wakilan Najeriya 360